சிரி சந்து ராம்

சிரி சந்து ராம் (Siri Chand Ram) இந்தியாவைச் சேர்ந்த ஒரு தடகள விளையாட்டு வீரராவார். சந்து ராம் பைராகி என்ற பெயராலும் இவர் அறியப்படுகிறார். 1958 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். 1982 ஆம் ஆண்டு புதுதில்லியில் நடைபெற்ற ஆசிய விளையாட்டுப் போட்டிகளில் சிரி சந்து ராம் 20 கிலோமீட்டர் நடை போட்டியில் தங்கப்பதக்கம் வென்றார். 1984 ஆம் ஆண்டு நடைபெற்ற ஒலிம்பிக்குப் போட்டியிலும் இவர் பங்கேற்றார். 20 கிலோமீட்டர் நடைப் போட்டியில் இவரது தனிப்பட்ட சிறந்த சாதனை 1-27:20 மணியாகும். (1985).இந்திய அரசாங்கம் சிரி சந்து ராமுவிற்கு 1982 ஆம் ஆண்டு அருச்சுனா விருதையும், 1983 ஆம் ஆண்டில் பத்மசிறீ விருதையும் வழங்கி சிறப்பித்துள்ளது.

மேற்கோள்கள்



பகுப்பு:1958 பிறப்புகள்
பகுப்பு:இந்தியத் தடகள வீரர்கள்
பகுப்பு:அரியானா நபர்கள்
பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்றவர்கள்